
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

privind aprobarea deplasării, în perioada 8-11 noiembrie 2016,

a unei delegaţii a Municipiului Focşani ȋn Municipiul Alytus, Lituania 

în vederea stabilirii unor relaţii de prietenie între cele două municipalităţi
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul Serviciului Comunicare, înregistrat la nr. 67448 din 20.10.2016, privind aprobarea deplasării, în perioada 8 - 11 noiembrie 2016, a unei delegaţii a Municipiului Focşani ȋn Municipiul Alytus, Lituania, în vederea stabilirii unor relaţii de prietenie între cele două municipalităţi;
- văzând avizul favorabil al Comisiei de buget și administrație publică, precum și procesul verbal al comisiei de numărare a voturilor secret exprimate;
- în baza art. 36, alin.(1) şi (9) şi în temeiul art. 45, alin. (1) și (5) din Legea nr. 215/2001 privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă deplasarea, în perioada 8-11 noiembrie 2016, a unei delegaţii a Municipiului Focşani ȋn Municipiul Alytus, Lituania, în vederea stabilirii unor relaţii de prietenie între cele două municipalităţi, delegaţie compusă din:
· Dl Cristi Valentin Misăilă – Primarul Municipiului Focșani
· Dna Alina Ramona Drumea – consilier local
· Dl Bogdan Emilian Matișan – consilier local
Art. 2. Cheltuielile aferente transportului şi diurnei pentru reprezentanţii Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.
Art. 3. Prezenta hotărâre va fi comunicată de către Serviciul Administraţie publică locală, agricultură, cadastru, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia Resurse umane şi coordonare unităţi subordonate, Direcţia Economică şi Serviciul comunicare.
  PREŞEDINTE DE ŞEDINŢĂ,

      Radu Nițu

                                   Contrasemnează,

                                                                  SECRETARUL MUNICIPIULUI 

            FOCȘANI                                                                             Eduard Marian Corhană 
Municipiul Focşani, 27 octombrie 2016
Nr. 416

